Baby Driver Opening Sequence
Beberapa hari yang lalu, Sony Pictures telah menayangkan babak pembukaan filem animasi akan datang, Emoji dan baru-baru ini, mereka telah menayangkan babak pembukaan satu lagi filem edaran mereka iaitu Baby Driver. Babak berdurasi 5 minit itu menunjukkan Baby (lakonan Ansel Elgort) membawa sekumpulan penjenayah merompak bank dan melarikan diri selepas melakukan rompakan. Babak pembukaan filem terbabit dilihat sudah cukup menarik untuk ditonton dengan aksi drift dan kejar mengejar antara mereka dan polis. Filem ini turut dibintangi beberapa nama besar dalam dunia Hollywood antaranya Kevin Spacey, Lily James, Eiza González, Jon Hamm, Jamie Foxx dan Jon Bernthal. Baby Driver telah pun dimulakan tayangan di Malaysia pada hari ini.